GiliGold/VAD_KnessetCorpus huggingface dataset:
עמנואל נחשון:
פנינו למשרד האוצר ויש לנו שיח - -
זאב אלקין:
קודם כול היה ניסיון לעשות איזשהו ארגון תקציבי בתוך משרד החוץ עצמו?
עמנואל נחשון:
למיטב הבנתי הכסף, זה מדובר בכיסים אחרים אני לא בקיא בפרטי הפרטים, אבל הבנתי שזה הכסף יש כסף שמיועד לפעילות מסוימת במשרד אבל לא לפעילות אחרת
זאב אלקין:
אבל זה החלטות של המשרד בתיאום עם אגב תקציבים זה לא, הנה אבל אם משרד ראש הממשלה ידע לעשות רה-ארגון תקציבי ולהביא כסף לבינתיים בהיקפים ששמענו לא גדולים אבל משהו למערך ההסברה לאומי לטובתכם ולטובת משרד התפוצות, למה משרד החוץ? יש לו בכל זאת תקציבים גמישים
עמנואל נחשון:
אני לא בטוח
זאב אלקין:
אני מכיר קצת תקציבי משרד החוץ חתמתי הסכמים תקציביים בשם משרד החוץ פעם אז טיפה אני מכיר, הוא לא גדול התקציב הגמיש של משרד החוץ הוא קיים, אני לא יודע כמה מתוכו בחודש אוקטובר נשאר כן זה ברור, אבל משהו כן היה אמור להישאר ולא הכל משרת היום מלחמה, דווקא מכל הפעולות תקציביות של משרד החוץ סוג כזה של פעילות שאתם עוסקים הוא כנראה לכאורה הכי שייך למלחמה
עמנואל נחשון:
הייתי רוצה להוסיף עוד היבט שמבחינתנו הוא מאוד מרכזי, זה הנושא של מדינות הסכמי אברהם והפעילות שלנו מול העולם הערבי, זה הופך לאסטרטגיה עכשיו מפני שאם אנחנו נאבד את מדינות הסכמי אברהם, אנחנו פה במצב מורכב מאוד, ולכן זה וכל מה שאנחנו מבצעים גם מבחינת הסברתית תורם מאוד לחיזוק היחסים
זאב אלקין:
זה אני מבין, לכן אני שוב שואל האם עוד לפני פנייה לאגף תקציבים היה דיון במשרד החוץ או העלית בפני מנכ"ל המשרד את הסוגייה שאתם הולכים, לא רק שלא להרחיב הרי לכאורה במלחמה צריך להרחיב, אלא שאתם הולכים להשבית את הפעילות הרגילה?
עמנואל נחשון:
אני חושב שצריך לשאול את נציג האוצר
זאב אלקין:
לא את האוצר אני אשאל אבל אני עושה את עבודתו של נציג האוצר, נציג האוצר תמיד כשאתה בא אליו לבקש כסף הוא שואל קודם האם בדקת אצלך
עמנואל נחשון:
אבל למיטב הבנתי משרד החוץ נמצא בגירעון תקציבי עכשיו
זאב אלקין:
אבל בדקת פנית למנכ"ל ביקשת כסף ממקורות פנימיים?
עמנואל נחשון:
כן
זאב אלקין:
ומה התשובה שקיבלת?
עמנואל נחשון:
שלעת עתה זה לא מתאפשר
זאב אלקין:
לעת עתה זה לא מתאפשר אוקיי, פניתם לאגף תקציבים?
עמנואל נחשון:
נעשתה פנייה לאגף תקציבים, אתמול קיימנו דיון גדול, קיימנו חיתוך מצב
זאב אלקין:
מי פנה לאגף תקציבים ומתי?
עמנואל נחשון:
אתמול התקיים דיון בהשתתפות אנשי אגף תקציבים ברשות שר החוץ, אז השר שלנו מעורב באופן אישי
זאב אלקין:
על נושא ההסברה או על כלל התקצוב?
עמנואל נחשון:
נוצא התקציב ועל נושא הסברה, נושא ההסברה עלה באופן מפורש
זאב אלקין:
ומה הבקשה שם שהציג משרד החוץ לאגף תקציבים?
עמנואל נחשון:
אנחנו ביקשנו סכום שהוא יחסית נמוך מפני שאנחנו בסך הכל רוצים להשלים עד סוף השנה, אם יש לי את ה-3 מיליון לפעילות לפ"מ, אני חושב שבכמה מיליונים ואני אדבר על זה כמובן עם נציגי האוצר, בכמה מיליונים אני חושב - -
זאב אלקין:
כמה מיליונים זה כמה?
עמנואל נחשון:
אני לא יודע בדיוק אני אצטרך לבדוק את זה
זאב אלקין:
אבל איך אתה רוצה לקבל כסף אם אתה לא אומר כמה אתה רוצה? הם בדרך כלל לוקחים את המספר שאתה מבקש מחלקים אותו בחצי, אבל איך הוא ידע לחלק אפס בחצי? הוא יהיה לו אפס
עמנואל נחשון:
אני הגשתי תכנית מאוד מפורטת על 10 מיליון שקל שתספיק לי להערכתי עד לסוף השנה
זאב אלקין:
עד סוף השנה אוקיי, והעברתם את זה לאגף תקציבים?
עמנואל נחשון:
כן נכון מאוד
זאב אלקין:
הבנתי בסדר גמור, משרד התפוצות, אגף תקציבים תהיו איתנו סבלניים אנחנו נגיע אליכם בסוף כי אתם בסוף משלמים את כל החשבונות האלה
זאב אלקין:
      כן משרד התפוצות אבי, אבי איתנו?
אבי כהן סקלי:
כן כן אני איתכם, אני עכשיו אני עצרתי בצד ואני איתכם
זאב אלקין:
יופי בסדר גמור
אבי כהן סקלי:
אני אגיד כמה דברים ברשותכם, אחד ראיתי שמושיק, מושיק לא יכולתי להגיב כי הם נועלים אותי במיוט אז אני מגיב עכשיו
זאב אלקין:
זה החיסרון להיות בזום
אבי כהן סקלי:
לא בסדר, רציתי להגיד הרבה פעמים שמה שאתה אומר זה הדברים הנכונים, אנחנו בשיתוף פעולה מלא עם מושיק באמת מלא עם מושיק, יש לנו נציג קבוע, חושבים ביחד מקצים תקציבים ביחד ובאמת שיתוף פעולה מלא
אבי כהן סקלי:
      אחרי שאמרתי את זה אני אהיה פחות נחמד מהחברים שלי, לא כלפי החברים שלי, אני אומר בצורה הכי ברורה חבר כנסת אלקין, היחיד היחיד שמעניין אותו סיפור התקציבים להסברה ותודעה זה אתה סבבה?
זאב אלקין:
לא רק אני, הנה תסתכל אתה לא רואה את זה בזום אבל יש פה ארבעה חברי כנסת בשביל דיון ועדת משנה זה לא טריוויאלי
אבי כהן סקלי:
על הסברה עשינו על זה מפגש גם כן אבל בסדר לא נעלבתי
אבי כהן סקלי:
אין בעיה בלי פרסונות עכשיו, המל"ל לא מתעסק עם הדבר הזה כמעט בכלל, אגף תקציבים מבחינתנו לפחות הוא לא רואה את הנושא הזה בכלל, היחיד שעוזר לנו בדבר הזה בצורה טובה ואני מברך כי בזכותו אנחנו פועלים ורק בזכותו אנחנו פועלים בצורה טובה, זה החשב הכללי שהנציג שלו שאחראי על המשרד שלנו באמת באמת באמת מאפשר לנו לעבוד, ברוך השם אם הוא לא היה לא הייתי מוציא כלום, לא הייתי מוציא כלום
זאב אלקין:
הבנתי זה מבחינת הבירוקרטיה, הרי נציג של החשב הכללי לא יכול להביא לך תקציב אבל הוא יכול להקל עליך בתהליכים של קולות קוראים שהוצאת
אבי כהן סקלי:
לא לא אז אני אסביר לך, אני בניגוד לשני חברי הקודמים התקציב שלי הוא לא היה צבוע להסברה כי אני מעולם לא הייתי אחראי על ההסברה בצורה ייעודית, היה לי תקציב די פתוח בהרשאות ופשוט יכולתי לעבוד ועדיין יכול לעבוד
זאב אלקין:
כמה התקציב שלך בשגרה אם לא הייתה מלחמה בנושא של דה-לגיטימציה כי זה כן נושק לתחום של הסברה כמה הוא שנתי? בדל"ג, האגף הזה של דל"ג שהגיע אליכם ממשרד החוץ?
אבי כהן סקלי:
אז עוד פעם אז אני בא לנקודה השלישית, אין לי חלוקה יש לי סעיף אחד לכל המשרד, סעיף אחד לכל המשרד
זאב אלקין:
זאת אומרת שאין הפרדה בין תפוצות לדל"ג מראש, זה החלטות ניהוליות שלכם?
אבי כהן סקלי:
אין הפרדה אין הפרדה
זאב אלקין:
הבנתי
אבי כהן סקלי:
בדיוק, ורוב התקציב שלנו הוא 97% הולך לפעילות, אנחנו גם על תקציב של בערך 200 מיליון שקל בשנה חלק גדול לתפוצות וחלק משמעותי לדל"ג, ופה אני אומר נקודה לעמנואל, ידידי עמנואל אנחנו במעבר מחוץ אלינו שקל לא קיבלנו, שקל לא קיבלנו ולכן נעלמו פה 50 מיליון
זאב אלקין:
30, 30 מיליון לפי התיאור הזה של עמנואל, עמנואל אמר היה 80 מיליון לי השאירו 50 מיליון, 30 מיליון הלכו למשרד תפוצות, משרד תפוצות אומר בדרך אלינו מישהו אכל את זה לא קיבלנו אותם
אבי כהן סקלי:
שקל לא קיבלנו, שקל לא קיבלנו, לא קיבלנו שקל
דוד טל:
לא אבל הכסף הזה גם עבר לא?
זאב אלקין:
לא לא זה סיפור אחר, משרד הסברה זה אירוע נפרד
דוד טל:
רגע אבל זה לא עבר לתפוצות זה לא עבר לתפוצות?
אבי כהן סקלי:
לא לא לא עבר כלום
זאב אלקין:
מה שנסגר עכשיו?
דוד טל:
כן
זאב אלקין:
שואלים פה חברי כנסת האם מספר ממשרד ההסברה שנסגר ממש ביום הראשון של המלחמה, האם קיבלתם מהם איזושהי ירושה?
אבי כהן סקלי:
שום דבר אני מראש אמרתי
דוד טל:
למה? זה לא אמור היה לעבור?
דן אילוז:
זה עבר למשרדים אחרים
מושיק אביב:
חבר'ה הייתה החלטת ממשלה שזה עובר לעוטף, זו הייתה החלטה מיד להעביר את כל התקציב
זאב אלקין:
זה גם הייתה בקשת השרה המתפטרת
מושיק אביב:
כולל 29 תקנים אם אני לא טועה עברו לעוטף לטובת המינהלת או לא יודע מה
זאב אלקין:
זה התקנים של אדרי אני מניח שהוא חי מזה
אבי כהן סקלי:
רגע אם אני יכול לסיים, הדבר היחיד שקרה זה במסגרת המעברים בין הממשלות, היה משרד החוץ אמר שהוא לא קיבל שקל על הדבר הזה ולכן הוא גם לא העביר שקל, אני פניתי למנכ"ל משרד האוצר שהכריע בינינו בסוגיה וקבע שאנחנו צריכים לקבל 25 מיליון שקל ואז פרצה המלחמה, אבל לא קיבלנו שקל, שקל, עכשיו אני גם לא רוצה שקל, הדבר היחיד שאני רוצה זה שיאפשרו לי לעבוד
זאב אלקין:
לא לא, אבל אני רוצה שתקבל, רגע אז בקביעה הזאת של האוצר בחיפוש אחרי 30 מיליון שקל החסרים כשקבעו שאתה צריך לקבל 25 מיליון, ממי קבעו שאתה צריך לקבל לפני המלחמה?
אבי כהן סקלי:
הם קבעו שאני צריך לקבל את זה ממשרד החוץ
זאב אלקין:
ה-25 מיליון?
אבי כהן סקלי:
כן 25 מיליון
זאב אלקין:
יש את זה בכתובים איפה שהוא?
אבי כהן סקלי:
יש את זה בכתובים
זאב אלקין:
תוכל להעביר אלינו?
אבי כהן סקלי:
כן אני אוכל להעביר אליכם יש את זה בכתובים, החלטה של מנכ"ל משרד האוצר והיא ירדה מהפרק
זאב אלקין:
אוקי הבנתי, עכשיו בהחלטה התפעולית שלכם השנה אם לא הייתה קורית מלחמה, איזה מתוך ה-200 מיליון שהוא התקציב הכולל שלך כמשרד, כמה היה אמור ללכת לדל"ג?
אבי כהן סקלי:
הערכה שהייתה לנו באמצע השנה לפני המלחמה הרבה לפני המלחמה, היא בערך בין 50 ל-60 מיליון שקל בדל"ג, תלוי לפי התקדמות הפרויקטים של שהיו אבל זה פחות או יותר ההערכה
זאב אלקין:
אוקיי זה בתקציב שנתי רגיל כאילו בתפעולי לפי ההתקדמות של הפרויקטים, 50, 60 מיליון שקל
עמית הלוי:
דל"ג זה הסברה או השפעה?
זאב אלקין:
לא, דל"ג זה דה-לגיטימציה
עמית הלוי:
אני יודע מה זה דל"ג, אני שואל האם מבחינתך זה הסברה או השפעה?
זאב אלקין:
זה שאלה טובה למה זה נושק יותר, אני מניח שיש להם פרויקטים שהם יותר דומים להסברה ויש להם פרויקטים שהם יותר בתחום ההשפעה, אז אני חושב שזה גם וגם בסוף
אבי כהן סקלי:
אנחנו מבחינתנו הרבה יותר בתודעה והתודעה וההשפעה אבל גם כמובן בהסברה עכשיו
זאב אלקין:
אוקיי ברור, עכשיו התחילה המלחמה איזה תקציבים בנוסף לתקציבים הרגילים של דל"ג אתם, או ממקורות שלכם או ממקורות חיצוניים שהזכירו פה למשל מערך הסברה לאומי אולי משהו בנפרד מהאוצר הקצאתם לנושא הזה?
אבי כהן סקלי:
אז אני אגיד ככה, יש פה את הדס שהיא יותר שולטת ממני במספרים אחד לאחד כי ראיתי שאתה נכנס לפרטים, אז אם אפשר שהיא תדבר, אני אגיד רק את הסלים העיקריים, הקצינו 13 מיליון שקל עבור החברה האזרחית שזה חדש מעכשיו בשבוע וחצי האחרונים, אחד דרך קונצר אחד דרך המשרד, הקצינו 2 מיליון דולר - -
זאב אלקין:
רגע, ה- 13 מיליון האלה הגיעו מהתקציב השוטף של המשרד מה-200 מיליון?
אבי כהן סקלי:
חבר הכנסת אלקין, שום דבר לא הגיע אלי חוץ ממה שאמר מושיק, שזה הגיע ללפ"מ לא אליי הגיע ללפ"מ עבור סרטונים שאנחנו הפקנו
זאב אלקין:
זאת אומרת שהסיוע החיצוני היחידי שקיבלת כרגע זה 3 מיליון שקל שהעביר מושיק ללפ"מ בתחילת המלחמה לקידום ועוד 2 מיליון שעברו עכשיו נכון? זה החיזוק היחידי שקיבלת 3 מיליון פלוס 2 מיליון?
אבי כהן סקלי:
בדיוק
זאב אלקין:
הבנתי, כל השאר כל השאר מה שאתה מספר זה מהתקציבים שלך, כדי שאני לא אחזור על אותה השאלה זה מהשוטף שלך?
אבי כהן סקלי:
בדיוק, בדיוק
זאב אלקין:
הבנתי בסדר גמור, אז תמשיך 13 מיליון שקל לקולות קוראים של חברה אזרחית, ששוב אני מפנה את תשומת ליבם לחברי הכנסת, אמרתי את זה בתחילת הדיון, אני משבח אתכם על כך שהרמתם את זה לאוויר, וגם זה שנתתם פתרון לפחות ראשוני גם לגופים שאין להם מצ'ינג, יש שם קול קורא אחד 10 מיליון מצ'ינג של שקל מול שקל, ויש 3 מיליון שאפשר לקבל סיוע עד 100 אלף שקל בלי מצ'ינג, אז אומנם סכום קטן אבל בכל זאת לגופים קטנים זה יכול להיות מאוד משמעותי, ואני מבין שזה להפעלה מיידית נכון גם קול קורא השני מי שניגש אתם לא מחכים לסיום של קול קורא, מי שניגש, עונה לקריטריונים, מקבל תשובה, נוסע, זה כאילו כל קורא חי לא כל קורא שמחכים שכולם יגישו ואז שופטים?
אבי כהן סקלי:
בקונצר זה קול קורא חי, מי שמגיש מקבל תוך 48 שעות תשובה, והסיפור של ה-100 אלף שקל זה עד ל-25 ואז נוכל לדון בתוך הדבר הזה, וזה גם וזה גם יהיה גם פה 48 שעות תהיה תשובה לכל הארגונים
זאב אלקין:
הבנתי, אז צריך לעודד את כל הגופים זה אני אומר גם לחברי כנסת שהרבה פעמים עומדים בקשר עם הגופים, כל הגופים הרלוונטיים שישימו לב זה קול קורא שהוא ינהל בשונה מהראשון ב-25 לחודש, ולכן מי שרוצה לקבל מפה סיוע שלא דורש מצ'ינג, שיקרא את התנאים של קול קורא ואם הוא עונה עליו שייגש, זה לא לבן אדם פרטי נכון? זה למי זה מיועד?
אבי כהן סקלי:
נכון, הוא צריך להיות משהו, הוא לא יכול פרטי פרטי הוא יכול עוסק מורשה, עוסק פטור, חברה
זאב אלקין:
אבל הרבה שחקנים בתחום הזה עם עוסק מורשה עוסק פטור, לכן זה לא או חברה לכן זה מכסה כמעט את כולם, יש מעט מאוד אנשים ששום דבר לא עכשיו, ויש כאלה שהתאגדו או שמחפשים מטריה שתחתיה הם יכולים להגיש
דוד טל:
ועכשיו אנחנו רואים גם איחודים
זאב אלקין:
כן סליחה אבי שקטענו אותך תמשיך
אבי כהן סקלי:
אז ה-13 מיליון שקל האלה אנחנו משקיעים 2 מיליון דולר במאבק בקמפוסים עבור מדינת ישראל, הסברה בקמפוסים, תודעה בקמפוסים וכולי שזה באמצעות פלטפורמה אחרת שיש לנו
זאב אלקין:
זה חדש זה כאילו משהו שלא היה לפני מלחמה, 2 מיליון דולר האלה זה חדש?
אבי כהן סקלי:
 חדש, חדש
זאב אלקין:
חדש אוקי
דוד טל:
למה עברת לדולרים?
זאב אלקין:
כי הוא משקיע את זה בדולרים בקמפוסים ככה הוא זוכר את זה
אבי כהן סקלי:
בדולרים כי זה מול השותפים שלנו בדולרים, זה בערך 8 מיליון שקלים שלנו בתוך הדבר הזה, עוד 8 מיליון שקלים מוקצים לטובת המאבק באנטישמיות, שזה פחות הסברה אבל זה עבור הקהילות היהודיות בעולם מאבק באנטישמיות, אם אני זוכר נכון את המספר והדס פה טובה ממני, השקענו עד עכשיו 6 או 7 מיליון שקלים בלפ"מ נוספים על מה שמושיק שם לנו, אבל הדס תוכל להגיד יותר טוב ממני, והשקענו מיליון שקל נכון לעכשיו במשלחות לחו"ל, בעצם המשלחות שיוצאים ממשרד החוץ מה שציין עמנואל לפני כן, אנחנו מאמנים אותם זה מימון שלנו, וזה גם שיתוף פעולה מלא שלנו בתוך הדבר
אבי כהן סקלי:
     זה הבנקים העיקריים של הדברים, יש לי עוד הרבה פעולות אבל הם יותר קטנות וגם לא בהכרח בתודעה
דוד טל:
אפשר לקבל את זה כתוב בצורה מסודרת?
זאב אלקין:
אנחנו ביקשנו ממערך ההסברה הלאומי כגוף מתכלל להעביר אלינו את התמונה התקציבית על כל מדינת ישראל שיגרה ומלחמה בשתי קומות עם חלוקה לגופים, זה בהחלט, אבל הדיון הזה הוא רק לחוש לנו ולהבין מה סדרי גודל וגם לשאול שאלות הבנה, אני רק מפנה את תשומת ליבך אבי שלפי מה שמושיק אמר כאן, יש לך פוטנציאל ביחד איתו ועם משרד החוץ על אותם 4, 5 מיליון שנשארו אולי להעביר אותם לטובת לפ"מ ואז למשוך מלפ"מ חלק מאותם 6, 7 מיליון ששמת למטרות נוספות ממה שאתם כבר עושים ולחזק אותם, כמו למשל להגדיל את החברה האזרחית
אבי כהן סקלי:
אם אפשר שתשימו את הדס לא במיוט, הנקודה בדבר הזה שהכסף עף במהירות מסחררת, הקידומים האלה כל כך יקרים שמה שנשים שמה יצא, ואם הדס תעלה שניה היא תוכל להגיד את זה, זה משוגע כמה זה מהר
זאב אלקין:
בסדר גמור, אז להעביר להדס עכשיו?
אבי כהן סקלי:
אני אשמח
זאב אלקין:
בבקשה הדס מימון
אבי כהן סקלי:
רגע אם אפשר עוד דבר אחד, אם אתה רוצה לדעת בדיוק מה הבעיה שלנו עכשיו, אנחנו עובדים בתקציבי ההרשאה, אתה מכיר את זה מצוין, הדבר היחיד שאנחנו פתוחים איתו עכשיו זה, שלכיסוי המזומן לכיסוי הרשאה במזומן חסרים בין 15 ל-20 מיליון שקלים עד סוף השנה, עבור התחייבויות
זאב אלקין:
זאת אומרת שאתם בגירעון תפעולי כרגע
אבי כהן סקלי:
כן, זה הדבר המרכזי מול אגף תקציבים, לא היה לי מושג אם ייפתר הוא לא ייפתר, אני בינתיים חותם על הסכמים כי החשב הכללי רץ איתנו אני אומר לך את האמת
זאב אלקין:
אוקי, כאילו חשכ"ל לא עוצר אותך למרות הגרעון?
אבי כהן סקלי:
ברוך השם זה המזל שלי
זאב אלקין:
אוקי הבנתי בסדר גמור, שאלה האם העברת רק אחרונה לפני שאני עובר להדס לתוספות ופירוטים, האם העברתם בקשה מסודרת לאגף תקציבים לתוספת תקציב למטרות האלה?
אבי כהן סקלי:
כן חד משמעית אנחנו בשיח איתם
זאב אלקין:
כמה?
אבי כהן סקלי:
כמה? אמרתי 15, אנחנו ביקשנו דבר אחד, אל תגעו בהרשאות כי אנחנו עובדים איתם, לא רוצה תוספת לא רוצה תוספת, אנחנו צריכים לכיסוי ההרשאה עוד 15 מיליון
זאב אלקין:
אז רק ביקשתם לסגור תפעולית את ההרשאות כדי לסגור את הגירעון?
אבי כהן סקלי:
לסגור את הגירעון של המזומן זהו זה מה שביקשנו
זאב אלקין:
אוקיי הבנתי אתם צנועים בסדר בסדר גמור, אוקיי תודה הדס בבקשה תשלימי, תציג את תגידי לו תודה רבה הדס בבקשה
עדה מימון:
נעים מאוד, רציתי רק להוסיף לדברים של אבי, בעצם עד כה השקענו כ- 8 מיליון שקלים כולל התקציבים
זאב אלקין:
שנייה הדס, תציגי את השם שלך ואת התפקיד
עדה מימון:
סליחה, הדס מימון ראש תחום בכיר במשרד התפוצות, אני בעצם מהקבוצה שהגיעה מהמשרד לנושאים אסטרטגיים, אחר כך משרד החוץ ועכשיו אנחנו ביחד עם משרד התפוצות, ובעצם בתחילת המלחמה כבר ב-8 לאוקטובר עלינו בקמפיין הפקנו סרטון עלינו לאוויר, מתחילת המלחמה השקענו כ-8 מיליון שקלים בקידום ממומן במדינות, תוך תיאום מוחלט ומלא מול מושיק ומערך ההסברה ומשרד החוץ
עדה מימון:
     חשוב לציין שזה תקציב מאוד מאוד קטן, 8 מיליון שקלים זה תקציב שאמור להספיק לארבעה ימים בקידום בינלאומי, לשם השוואה אפשר להסתכל על תקציבים של משרד התיירות בשגרה, משרד התיירות בעצם מפרסם לקהלים בחו"ל, אז צריך לקחת תקציבים כאלה ולהכפיל עוד יותר, כי אנחנו מדברים על תכנים קשים לצפייה והעלויות שלהם הם גבוהות יותר
זאב אלקין:
אגב כמה משקיע משרד התיירות באמת מעניין?
עדה מימון:
זה תלוי בשנה, תלוי בשנה
זאב אלקין:
בשנה ממוצעת
עדה מימון:
אבל זה יכול להגיע גם ל-300 מאות מיליון
זאב אלקין:
300 מיליון לקידומים רק
עדה מימון:
להביא תיירים לישראל, אתה לא מקדם סרטי זוועות ולא מקדם תכנים שמפילים לך אותה בשנייה העולם המוסלמי
זאב אלקין:
זה כדי שנבין
עדה מימון:
זאת אומרת שזה המדד להשוואה
זאב אלקין:
הבנתי, זה מדד חשוב
עדה מימון:
מה גם שהם מתמקדים במדינות שיש בהם הסכמי טיסה, אנחנו צריכים להתמקד הרבה יותר רחב, אז בשביל לקבל פרופורציות וזה לא מספיק, צריך המון המון כסף להשקיע בקידום ממומן, אני יודעת שזה נשמע לאנשים הרבה 8 מיליון שקלים, בקהל בינלאומי זה ממש תקציבים נמוכים
זאב אלקין:
הבנו, נתת לנו פרופורציה טובה מאוד עם משרד התיירות זה בהחלט מבהיר את זה, עוד משהו שאת רוצה להוסיף?
עדה מימון:
לא זהו תודה רבה
זאב אלקין:
תודה רבה, לע"מ
ניצן חן:
אני באתי בעיקר להקשיב האמת ולהמליץ
זאב אלקין:
אתה לא רוצה כסף?
ניצן חן:
אה זה כן, אנחנו יחידה ביצועית תחת מערך ההסברה, התקציב שלנו מה-7 באוקטובר הוסט כולו למלחמה, אנחנו מדברים על עשרות אוטובוסים ממוגנים שעולים אלפי שקלים ביום
זאב אלקין:
מה התקציב השנתי שלכם?
מושיק אביב:
לכן אמרתי שיש לי חוב אליו של מיליון ומשהו על האוטובוסים
זאב אלקין:
מה התקציב השנתי הרגיל שלכם ניצן?
ניצן חן:
לא במלחמה לפעילות הוא כ-7 מיליון שקל בשנה, אנחנו מדברים על 7 באוקטובר שנשארו 2
ניצן חן:
2 מיליון שקל שכולו הולך למלחמה, התיאור של מושיק על האולפן המאוד מוצלח שנמצא במשרד הביטחון, זה הכל הפקה של לע"מ באמצעות מקור חוץ, אנחנו עושים את כל הצילומים, את כל התרגומים, רק בשביל לסבר את האוזן כל הודעה לעיתונות של רוה"מ, שר הביטחון ולאחרונה גם דו"צ מופץ בחמש, שש שפות
ניצן חן:
     רוב העבודה שלנו היא הסברה בשווי כסף לא בכסף מזומן, אבל בהחלט אם אתה שואל אותי רק בשביל לעמוד בסטנדרטים של סדר גודל של 750 אלף כתבים בשבוע מתחילת המלחמה, אנחנו מדברים על כתבים שצריך להאכיל אותם, ואם אתה לא מאכיל אותם ביוזמות שלך בתחום ההסברה, הם עושים רק עזה הומניטרי, הומניטרי עזה, ולכן אני חושב שתקציב זה מאוד
ניצן חן:
      ראיתי שאדוני נתן לזה איזושהי השוואה, כל מה שמושיק מבקש זה אפילו לא פגז פגז וחצי של כיפת ברזל, אני כן חושב מטעמים מובנים עדיף לא לפרסם כמה כסף הולך להסברה, כי אני פשוט מתבייש, כאילו זה אפילו לא פרומיל
זאב אלקין:
דווקא חשוב שנתבייש כי אז אולי גם נפתור הפעם את הנושא, אם לא נפרסם אז ככה זה יישאר
זאב אלקין:
      עכשיו אוקיי, אתם יש לכם צרכים תקציביים בלע"מ שיכולתם לעשות יותר במידה והיה לכם יותר כסף?
ניצן חן:
ברור אנחנו מדברים על - -
זאב אלקין:
כמו מה? תן כמה דוגמאות לפעולות, ומה סדרי גודל תקציב שבתקופה כזאת של מלחמה היית צריך כדי לעשות את הדבר הנכון ולא את הדבר האפשרי במסגרת מגבלות תקציביות
ניצן חן:
אז תראה, עמנואל הזכיר דוגמה של משלחות מחו"ל, אנחנו אחראים כמובן גם ביחד עם משרד החוץ על הבאת משלחות של עיתונאים ומשפיענים לישראל, אין יום מתחילת המלחמה או שבוע אחרי המלחמה שאנחנו לא, אנחנו אגב לא מדברים על נוצרים או אוונגליסטים ואנשים שכאילו לא צריך לשכנע אותם בצדקת דרכה של ישראל, עמדתה של ישראל, אנחנו מדברים דווקא על עיתונאים מדרום אמריקה שכמעט ולא באו לפה, עיתונאים מאסיה כולל סין, יפן ומקומות שישראל או הקונפליקט פה לא ממש בסוד בראש מעייניהם, ואני חושב שתקציב לנושאים האלה זה מאוד מאוד מאוד חשוב
ניצן חן:
      אדוני זוכר בוודאי בהיותו סגן שר החוץ על פרויקט מדהים של פייס ישראל שאתה הובלת בשעתו, בכלל את כל הקטע של חלץ עם מצ'ינג זה יכול לעזור המון במיזמים כאלה לנובמבר דצמבר ינואר, כי המלחמה הרי לא הולכת להסתיים בקרוב, ואני גם חושב שעוד 3, 4 מיליון שקל לתקציב הפעילות של לע"מ יכול לתת אימפקט הרבה הרבה משמעות, מאוד משמעותי וחשיפות אורגניות, לא הכל זה קידום ממומן, יש המון דברים שלע"מ עושה
זאב אלקין:
אתם הגשתם איזשהו בקשה תקציבית לאגף תקציבים?
ניצן חן:
אנחנו כל הזמן מבקשים אנחנו תמיד בגירעון, חלק מושיק עוזר לנו הוא בעצם הסנטה קלאוס שלנו, אבל חלק אנחנו פונים ישירות לאגף תקציבים, ולפעמים מקבלים סיוע לפעמים לא
זאב אלקין:
ומה הסטטוס כרגע מתחילת המלחמה? באיזה שלב אתם של שיח על סיוע?
ניצן חן:
כרגע אנחנו בסטטוס מתמשך שנקרא בטיפול,  << אורח >> זה גם מתוך התקציב, מכיוון שאנחנו זה גם בתוך התקציב הזה של הסברת חוץ, כי אם מביאים עיתונאים אז זה גם בתוך התקציב הזה
דן אילוז:
סליחה היועץ שלי הגיע ממילואים
ניצן חן:
כמנהל לע"מ אני רוצה רק להגיד להצטרף למה שאמר אבי כהן מרכז התפוצות, שאפו שאתה יוזם את המפגשים האלה ושאפו שאכפת לך ולכם כמובן, וצריך פשוט להגיע לסדר גודל של 100 מיליון שקל בחודש וההסברה של ישראל תראה אחרת
מושיק אביב:
אגב סליחה גם חשוב לא אומר פה ניצן מצטנע, יש עבודה רוחבית של לע"מ גם בהיבטים של ההסברה גם אל מול האולפנים, גם עכשיו בשיתוף פעולה עם דובר צה"ל, גם הקמת מרכז התקשורת שמשרד התפוצות יחד עם לע"מ בשדרות פתיחה עכשיו - -
זאב אלקין:
לא הוא אמר, ניצן אמר יש הרבה מאוד פעולות שווה כסף, שכגוף שאמון על כל הליווי של עיתונאים זרים במדינת ישראל הם נותנים
מושיק אביב:
גם אנחנו עכשיו בפתיחת מרכז תקשורת צפונה אנחנו כבר בשבוע השני סימנו את הדבר הזה אז יש הרבה מאוד פעולות
זאב אלקין:
ברור, דו"צ
שלומית מילר אבוטבול:
צוהריים טובים, שולמית סגנית דובר צה"ל בארבע השנים האחרונות, באופן עקרוני אנחנו פועלים כמובן על פי התקצוב הצה"לי כן בשיתוף פעולה רחב עם הקולגות כאן בשולחן, הרבה פעולות ניצן גם מושיק כמובן משטרה משרד החוץ
שלומית מילר אבוטבול:
      אם אנחנו מסתכלים להמשך הלחימה, אז כמובן שגם אנחנו מסתכלים על הרחבת קהלי יעד והוספה של עוד פרמטרים לתוך הדבר הזה, כרגע זה מנוהל בתוך התקציב כמובן הצה"לי וכשאנחנו נדרשים לסיוע כזה אחר אנחנו פשוט מייצרים שיתוף פעולה, וכמובן שאת כל התקציבים אנחנו עצרנו כרגע דברים שהם של השוטף
זאב אלקין:
מה התקציב השנתי הרגיל שלכם מתוך תקציב דו"צ לפעילות הסברה בחו"ל, שזה בעיקר לפי שפות אפשר למדוד, הרי כל הפעילות בעברית היא לצרכי פנים, ולעומת זאת אתם מקיימים כל מיני פעולות לקהלים האחרים שזה בעיקר לצרכי חוץ
שלומית מילר אבוטבול:
אני חושבת שהשאלה היא פחות שחור או לבן היא יותר עגולה אני אסביר לך למה, בגלל שאנחנו מייצרים את התוכן, אז אם אתה שואל אותי כמי שאחראית על כל בעצם הניהול הכספי וגם הניהול של האנשים במערך דובר צה"ל, אני יכולה להגיד לך שגורם מרכזי שאני משקיעה בו בכסף זה הצעדים המבצעיים, הפלגה המבצעית בזמן שאנחנו מדברים יש לנו 25 מתעדים בעזה, שהם למעשה מוציאים את כל היכולות של מה שהצבא עושה שמה
זאב אלקין:
ברור, ואז אי אפשר להפריד שם בין פנים לחוץ כן ברור
שלומית מילר אבוטבול:
מה שהם מביאים לי, כל מתעד הוא כמובן שווה סכום מסוים, מהזיווד שלו מהמק והוא דרך המצלמות דרך העדשות, דרך האיפון 15 שיכנס איתם היום בלילה, למה דווקא אייפון 15? כי הבנו שיש לו יכולת שאז אני מדלגת את המעבר למק בוק, אז אני אוכל לשדר את זה עוד יותר מהר משדה הלחימה, יש לו יכולת צילום בלילה מטורפת, אז כל דבר כזה שאנחנו מבינים אנחנו קשובים לשטח, אגב מי שנותן את הפתרונות זה בדרך כלל הילדים, הם אומרים תקשיבו יצא כזה וכזה אז אנחנו מסתערים על זה, שבוע שעבר ועדה במשרד הביטחון הולכים וקונים להם, וכל מיני זה ככה דוגמא של דוגמה בקצה, אז מבחינתי המתעד המבצעי הוא אותו חייל אסטרטגי במשימת ההסברה שלי, שאני משקיעה בו מאות אלפי שקלים אגב בשגרה וביתר שאת במלחמה כמובן, והחומר שהוא נותן לי הוא רב קהלי, הוא בדימיון תנסו לראות איך זה נזרק לתוך איזה בריכת ויזואליה, ואז לפי המסר הרחב בתיאום שאנחנו עושים הוא פעם הולך לדיגיטל הוא פעם הולך לתדרוך של דובר צה"ל הוא פעם מסייע תחת הסרטון
זאב אלקין:
אז מה התקציב שלך בשגרה הרגיל?
שלומית מילר אבוטבול:
שגרה בין 15 מיליון 15 מיליון שקל גס
זאב אלקין:
אוקיי ומאז תחילת המלחמה כמה מתוך זה נשאר לך עד סוף השנה? הרי בטח השתמשתם בו גם ברגיל במשך השנה לכל מיני דברים
שלומית מילר אבוטבול:
כן אנחנו כמובן בוא נגיד אם אני צריכה גס זה משהו כמו 50%, 60% מהתקציב הוא כבר צבוע למול חברות כמובן חוזים וכל הדברים, אבל אנחנו ביקשנו תקציב נוסף בתוך צה"ל, וכמובן יש הירתמות מלאה, אני יכולה להגיד לך כמי שעוסקת בזה באצבעות ודובר צה"ל, אין משהו שהצגנו צורך מקצועי מבצעי ערכי ולא ידעו לצבוע לנו את המענה
זאב אלקין:
את יודעת להעריך תקציבית בכמה גדלתם בשביל המענים האלה בינתיים?
שלומית מילר אבוטבול:
אני יכולה להגיד לך באופן גס, דוגמה מיני רבים
זאב אלקין:
לא לא דוגמה, אני רוצה סכום סך הכל
שלומית מילר אבוטבול:
אני לא חושבת שיותר מ-10 מיליון שמרביתו הוא רכש טכנולוגי, רק כדי להבין לסבר את האוזן, שרת כי אנחנו יוצרים המון ויזואליות מהשטח, יש לנו סנסורים בעצם מכולכם, וכמובן סנסורים הצה"ליים מיליון שקל שיווק שרת, זה בסדר צריך לעשות את זה, זה דברים שהם - - למדינה אחר כך
זאב אלקין:
עכשיו וקדימה נניח עד לסוף השנה הזאת הצרכים שלכם מכוסים איך שאת רואה את התמונה?
שלומית מילר אבוטבול:
אני בטוחה שהם יהיו מכוסים, זאת אומרת כל הפרויקטים הם בשלבים כאלה ואחרים מול צה"ל
זאב אלקין:
תמיד ידענו שצה"ל זה מדינה בתוך מדינה
שלומית מילר אבוטבול:
כשאתה בא עם מענה, כשאתה מסביר מה הצורך המקצועי שלך ואתה יודע איך להסביר אותו, אז אני אומרת לך ארבע שנים בתפקיד אני מרגישה שהולכים איתנו
מושיק אביב:
גם אין לנו על מי להישען אלא על צה"ל, הם עושים עבודה כל כך נפלאה
זאב אלקין:
ברור לא הם עושים עבודה נפלאה, ובדיוק את השיקול הזה של הכולם פה אומרים מה שאנחנו מבקשים זה פגז אז צה"ל יודע לעשות את החישוב הזה באופן ישיר הכי ישיר שיש, ויכול לוותר על פגז אחד ולסגור לך את כל הצרכים שלך עד סוף השנה, זה באמת יותר קל לו
זאב אלקין:
      אוקיי הבנתי את התמונה של דו"צ, לפ"מ יש לכם מה זה, הרי אתם לא גוף מתקצב אלא תקציבים עוברים דרככם, אבל יש לך מה להעיר בהקשר של הדיון הזה אולי בהיבטים השוואתיים כמו שלמשל העירו פה בהשוואה לתיירות? כדי שנבין את ההיקפים
מוריה שלום:
זה מאוד מאוד תלוי בכמות הקהל היעד שאנחנו רוצים להגדיר, אנחנו יודעים כמה עולה לנו להגיע לכמות אנשים, כאילו אני סתם נותנת דוגמה, ב-250 מיליון שקלים אנחנו יכולים להגיע ל-9 מיליארד אנשים ברחבי העולם, שזה חצי מהכמות הפוטנציאלית שאנחנו יכולים כאילו צריכים להגיע אליה, כאילו זה מאוד מדיד אצלנו, אנחנו בסוף גוף ביצועי, אנחנו כולם מעבירים אלינו ואנחנו מבצעים את זה לפי מדינות יעד וכולי, נתנו את התיירות כדוגמא אבל אנחנו יודעים ממש למדוד את זה וכבר העברנו את כל המדדים האלה גם לאוצר ולכולם, איך זה עובד איך המתמטיקה הזאתי עובדת
זאב אלקין:
ברור, ברור, טוב הגיע הרגע הכי מעניין אגף תקציבים, המשטרה פחות עובדת לחו"ל לכן אני לא הפרעתי להם בדיון הזה היום
שי חכימי:
מקשיבים וקשובים לגמרי
זאב אלקין:
הם רושמים איזה כסף הם אולי יכלו לקבל ולא קיבלו
דן אילוז:
הם שוקלים לעבור גם לעבודה בחו"ל
שי חכימי:
אני אגיד לך בדיוק כמה אנחנו מתוקצבים
זאב אלקין:
זה אני מבין אבל פחות רלוונטי לדיון הזה
מושיק אביב:
קודם כל דברים שהם עשו הגיעו לחו"ל, כולל כרגע הוא מגיע שי מתדרוך תקשורת זרה יחד עם המפכ"ל
שי חכימי:
אז אולי בכל אופן כמה מילים, אנחנו יצרני תוכן בזה לצד, והתוכן הזה כן מגיע לכל השותפים שלנו, השולחן הזה שמושיק ציין - -
זאב אלקין:
אגב מה הייתה הסיבה לעוד סרטון שמשטרה יצרה בנוסף לסרטון של צה"ל אם כבר אתה מדבר עליכם כיצרני תוכן?
שי חכימי:
מה זאת אומרת איזה סרטון?
זאב אלקין:
נטען שיש עוד סרטון שמתאר את אירועי - -
שי חכימי:
בוצע תדרוך לכתבים, אני חושב שכל תוכן שמייצרים הוא מבורך בטח שמביאים 70 כתבים מכל רחבי העולם